На основу Решења о банкротству Привредног суда у Београду, број предмета 6.Ст.бр.7/2016 од 30.05.2016. године, а у складу са чланoвима 131., 132. и 133. Закона о стечају («*Службени гласник РС» број 104/2009, 99/2011, 71/2012 - Одлука Уставног суда и 83/2014),* Националним стандардом број 5 – Националним стандардом о начину и поступку уновчења имовине стечајног дужника («*Службени гласник РС» број 13/2010*), и Одлуком одбора поверилаца од 17.11.2020. године, Агенција за лиценцирање стечајних управника као стечајни управник стечајног дужника:

**ХОЛДИНГ ПРЕДУЗЕЋЕ ПРВА ИСКРА АД БАРИЧ – У СТЕЧАЈУ**

 **Обреновац-Барич**

 **ул. Баричка река бб**

**О Г Л А Ш А В А**

**продају стечајног дужника ХОЛДИНГ ПРЕДУЗЕЋЕ ПРВА ИСКРА АД БАРИЧ – У СТЕЧАЈУ Обреновац , Барич, ул. Баричка река бб, матични број: 07026145; ПИБ: 101212321, као правног лица методом јавног прикупљања понуда**

**Предмет продаје је стечајни дужник као правно лице**.

**Процењена вредност стечајног дужника као правног лица износи 157.538.470,54 динара.**

**Депозит за учешће на продаји износи** **31.507.694,00 динара.**

Најважнију имовину стечајног дужника чине:

1. **ОБЈЕКТИ:**
* други и трећи спрат објекта бр.1 – управна зграда, на катастарској парцели 52/1,
* радионица Посмак, - објекат бр. 3 на катастарској парцели бр. 55/2
* зграда ПАМ-а, - објекат бр. 1 на катастарској парцели бр. 54/3
* склониште – објекат није уписан у лист непокретности, изграђен на катастарској парцели бр. 55/2
* зграда металопрерађивачке индустрије, уписана као објекат бр. 1 на катастарској парцели бр. 39/7
* зграда металопрерађивачке индустрије, уписана као објекат бр. 2 на катастарској парцели бр. 39/7
* зграда металопрерађивачке индустрије, уписана као објекат бр. 3 на катастарској парцели бр. 39/7
* инфраструктура – бетонски платои
* пословни простор – локал бр. 66 који се налази на II спрату у ламели „Ц“ тржног центра „Калча“ у Нишу
* пословни простор –шест канцеларија, део ходничког простора уз коришћење санитарног чвора и чајне кухиње, све на седмом спрату на Тргу Републике бр. 5 у Београду,
1. **СПОРНА ПРАВА НА НЕПОКРЕТНОСТИМА:**
* грађевинским објектима на катастарској парцели бр. 1841/1 КО Забрежје
* згради металопрерађивачке индустрије – згради „Болдрини“
* објектима на катастарским парцелама 31 и 52/2 КО Барич – имовина погона фабрике Арматура и Фрак уписани у лист непокретности бр. 3680 КО Барич
* објекти на катастарским парцелама 67/1 и 66/1 КО Барич – имовина погона Полистирол

као и опрема у објектима, удели у другим правним лицима, потраживања стечајног дужника и др. Списак целокупне имовине стечајног дужника, као и статус исте, детаљно је приказан у Продајној документацији.

Процењена вредност предмета продаје није минимално прихватљива вредност, нити је на било који други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **200.000,00 динара.** Профактура се мора преузети у просторијама повереника стечајног управника стечајног дужника ХП Прва Искра а.д. Барич – у стечају, Београд – тари Град, Булевар војводе Путника бр. 5, уз претходну најаву на телефон повереника стечајног управника број 063/858-97-28 или писаним захтевом путем електронске поште. Рок за откуп продајне документације је **21.12.2020.** године.
2. уплате **депозит** на рачун стечајног дужника број: **205-230375-88** **код „Комерцијалне банке“ а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **22.12.2020.** године). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, ул.Теразије 23, 6. спрат, најкасније **22.12.2020. године до 15 часова** по београдском времену. У обзир ће се узети само банкарске гаранције које пристигну на назначену адресу у назначено време. Гаранција мора имати рок важења до **01.03.2021. године.**
3. потпишу изјаву о губитку права на повраћај депозита. Изјава чини саставни део продајне документације.
4. потпишу уговор о чувању поверљивих података приликом преузимања продајне документације за продају стечајног дужника као правног лица.

Стечајни дужник као правно лице се купује у виђеном стању и може се разгледати након откупа продајне документације, сваким радним даном од 09.00 до 15.00 часова, а најкасније до **21.12.2020.** године (уз претходну најаву поверенику стечајног управника).

Након уплате депозита, а најкасније до **25.12.2020.** године потенцијални купци ради правовремене евиденције морају предати поверенику стечајног управника: попуњен образац пријаве за учешће у поступку продаје, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико отварању достављених понуда присуствује пуномоћник и копију личне карте за физичка лица.

**Затворене понуде се достављају искључиво лично/директно у просторијама Агенције за лиценцирање стечајних управника РС, Београд, ул. Теразије бр. 23, III спрат, канцеларија бр. 305.**

**Крајњи рок за достављање понуда је 29.12.2020. године до 11:45 часова.**

**У разматрање ће се узети само понуде у писаној форми, достављене у запечаћеним ковертама, са назнаком „ПОНУДА“ на коверти, називом стечајног дужника, а које пристигну на назначену адресу до назначеног времена.**

Запечаћена/затворена коверта са понудом треба да садржи:

* пријаву за учешће у поступку јавног прикупљања понуда потписану лично или од стране овлашћеног лица и доказ да је у питању овлашћено лице;
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као потенцијални купац пријављује правно лице;
* овлашћење за заступање (оверено код надлежног органа), oдносно предузимање конкретних радњи у поступку продаје (за пуномоћнике).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **29.12.2020.** **године у 12:00 часова** (15 минута по истеку времена за прикупљање понуда) на адреси: **Агенција за лиценцирање стечајних управника, Центар за стечај, Београд, Теразије број 23, III спрат,** „Симпо сала“**,** у присуству комисије за отварање понуда.

Позивају се понуђачи, као и чланови одбора поверилаца, да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана од дана пријема обавештења о прихватању понуде**, а пре потписивања купопродајног уговора, након чега ће му бити враћена гаранција.

Закључењу купопродајног уговора у законом прописаној форми приступа се **у року од пет радних дана од дана одржавања јавног отварања понуда,** односно од обавештења о сагласности одбора поверилаца (уколико је достављена понуда мања од 50%), под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **8 (осам) дана** од дана закључења купопродајног уговора.

После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима.

Стечајни управник ће вратити депозит сваком понуђачу чија понуда не буде прихваћена, у року од **три радна дана** од дана одржавања јавног прикупљања понуда.

Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

***Напомена****: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.*

**Контакт особа:** повереник Мирољуб Цицмил, контакт телефон: 064/266-88-71 или 063/858-97-28, e – mail: miroljub.cicmil@bip.co.rs